Sharples Pita: Marine and Coastal Area (Takutai Moana) Bill — First Reading 
Sharples Pita: Marine and Coastal Area (Takutai Moana) Bill — First Reading 
[Volume:666;Page:14012] 
Hon Dr PITA SHARPLES (Co-Leader—Maori Party) 
: 
 Tena koe e te Kaiwhakahaere o to tatou Whare. Ehara taku mana i te mana kore noa engari taku mana no tuawhakarere iho no oku tipuna matua. Ka whai haere au i nga tapuwae o nga tipuna matua penei i nga mema Maori kei roto i tenei Whare i tenei ra. Na reira kei te tangi au ki o tatou tini aitua ko Uncle Darcy tera i tukua atu ki te kopu o te whenua i tenei ra tonu. Na reira koutou nga mate haere okioki pai mai i matou. Kei te tautoko i nga korero a Pita nei te mema nei mo tana korero rangimarie ka tau pai tatou i tena kaupapa kia haere tatou haere tahi tatou ki mua.  
Ka hoki aku korero ki te wa i haere a Ngati Apa ki te Koti Teitei tetahi koti teitei e whakaae ana taua koti kia ahei ratou ki te haere ki te Koti Maori a ki te pehea o ratou mana i runga ake o te takutai moana o ratou. I te whakaaetanga a te Koti Teitei ka tino tere te Kawanatanga o taua wa ki te whakatu i tetahi pire kia aukatingia to ratou haere ki taua koti. Ki a au nei kua takahia e ratou to ratou ake tikanga ara due 
process i tera mahi. I tera ahiahi tonu o te koti kua puta te pukuriri kei roto i nga Maori nga iwi na te mea kua aukatingia te huarahi ki mua a kaore he korero ki nga Maori e pa ana ki tena aukatingia ka whakaturia e ratou tetahi pire kaore he korero ano ki te iwi Maori mo taua pire engari na te Kawanatanga anake i taua wa.  
Kua tae tena rongo ki a matou o Ngati Kahungunu na reira i te hui Kirihimete o te Hakihea i te tau 2003 i whakaae matou kia hikoi matou ki te Whare Paremata ki te whakatakoto i a matou korero a matou amuamu a matou mauiui kei roto i tenei pire ka whakaturia e te Kawanatanga i tera wa. Na matou i karanga atu ki etahi atu iwi kia haramai kia haere tahi ai nga iwi ki te Whare Paremata. Na tena i hikoi mai nga iwi nga hapu mai i Te Tai Tokerau tae noa atu ki te Tonga.  
I hikoi mai i tae mai matou ki te arawhata o te Paremata nei wha tekau mano o matou i tae mai i tera hui. I haere mai nga pakeke i haere mai nga rangatahi i haere mai nga kotiro nga tane i hikoi mai nga Hamoa i hikoi mai nga Tarara i taua kaupapa ki te tautoko i te pukuriri kei roto i nga Maori i taua wa. Ki a matou kua tukino o matou mana kua whakaparahakongia o matou tikanga Maori. Na reira tenei kua tae mai matou i tera wa ki konei. I roto i tera hikoi ka korero mai nga kuia nga koroua ki a matou e pa ana ki o ratou ake mamae i nga tau kua pahure ake. Engari kei te pirangi ratou ki te hikoi ki te Paremata i tenei kaupapa whakatakoto ai i o ratou korero i mua i te aroaro o te Pirimia. Erangi ka tae mai matou ki koneki kaore te Pirimia e tu ana ki te mihi ki a matou. Kua puta mai te korero kei te korero ke ia ki a Shrek i tera wa. Ko tana korero kangakanga ki a matou ko “haters and wreckers” era korero ka pukuriri ano matou a me nga koroua. E tino mamae ki nga koroua pera i a Tame Te Maro Saana Murray. Ko enei o tatou tino tipuna ka whai matou i a ratou tapuwae i o ratou tikanga. Ana tangi ratou i ena korero.  
Na reira tae mai matou anei ra nga mema Maori ki te pohiri atu ki a matou ta matou whakaheke. I korero matou i te Paremata nei i hoki matou ki o matou kainga. A Ngapuhi ki Ngapuhi Ngati Porou ki a Ngati Porou. Ae ka tika tena korero. 
[ 
Thank you Mr Deputy Speaker. My prestige is not new; it is from ancient times from the ancestors. I follow in the ancestors’ footsteps like other Maori members in the House today. I mourn our many dead like Uncle Darcy who was buried today. May they rest in peace. I endorse the comments of the Hon Peter Dunne urging us to move forward peacefully and in a united fashion.  
I now turn my attention to the time when Ngati Apa went to the High Court which determined that they could go to the Maori Land Court to test their rights to the foreshore and seabed. Upon the High Court’s decision the Government of the time swiftly enacted legislation to block their access to the judiciary. In my view it treated due process with contempt through its actions. On that afternoon at court Maori expressed their anger that the pathway forward had been blocked. There was no consultation about the issue with Maori and the law was enacted by the Government of the time without talking with Maori.  
News had reached my iwi Ngati Kahungunu so at a Christmas meeting in December 2003 we agreed to march to Parliament to present our views and complaints about the bill established by that Government. We invited other iwi to march as one to Parliament. Hence iwi and hapu from the far north to the South Island marched.  
Forty thousand of us reached the steps of Parliament at that gathering. Old and young men and women Samoans and Dalmatians came to support the outrage that Maori felt at that time. We believed that our prestige had been damaged and our customs had been disregarded so we came here. During the protest march the elders spoke of the pain they had experienced in past years. Despite that they wished to march to Parliament for this cause and to have their say to the Prime Minister. But when they arrived the Prime Minister did not acknowledge us. We heard that she was speaking to Shrek instead and denouncing us as “haters and wreckers” making us angry again. It really hurt our old people like Tame Te Maro and Saana Murray our great ancestors and role models. They wept at those comments.  
We came to Parliament where the Maori members welcomed us at the end of the journey. We spoke at Parliament then returned to our homes—Ngapuhi to their home Ngati Porou to their home. Yes that is correct. 
]  
Hon David Parker 
: And Tame Iti spat at the Deputy Prime Minister. Don’t forget that. It was not all one-sided. 
Hon Dr PITA SHARPLES 
: Kaore koe e mohio ana ki taku korero. Ae. Na reira i hoki matou ki o matou ake hapu o matou iwi ka hui ano matou me aha tatou?  
Ka puta te korero me whakatu tetahi torangapu Maori kia uru atu ki ro Paremata ki te muku i tenei Ture Takutai Moana 2004. Katahi ka korero matou ka hui matou i tera tu a Tariana Turia. Kaore e whakaae ana ki tena e Parekura? Engari i hikoi ia ki waho o te Paremata ana ka whakahokia ia e tona iwi ki roto i te Paremata kia tu motuhake ko ia anake i tona pati. Na reira waea atu au ki a ia na tana kaha mena pirangi ia he tautoko anei ra ahau ki te tautoko i a ia. Korero maua i Tamaki ka whakaae ana kia whakatu tetahi Pati Maori. Na reira i hui matou i nga marae o te motu. I Waititi Marae whakaae ana te motu whakatu Pati Maori. Te Hatarei tena a te Ratapu i hui ano matou i Ngaruawahia a tautoko ano tera ropu. Na tena i tu au mo te turu o Tamaki Makaurau.  
Kaore au i pirangi ki te haramai ki te Paremata. Ka hia tau au i whakakorengia te uru mai ki roto i te Paremata. Engari na taku mauri e noho mauiui ana whakaae ana au kia tu au hei mema mo Tamaki Makaurau. Katahi ka tu te ra poti ka riro wha turu ki a matou o te Pati Maori. Na ka tae mai matou ki konei. Ka titiro matou i nga turu i reira. Ka whakaaro matou me pewhea kia muku kia tangohia tenei ture? Na te mea kei konei te Kawanatanga Reipa i tera wa Nahinara i reira. Kaore ratou i korero mai ki a matou e pa ana ki tenei ture. Ko matou anake e noho i reira a kaore matou i mohio me pewhea. Engari i tenei wa i tenei tau o te Paremata ka nuku mai te Pirimia mehemea pirangi matou ki te nuku atu ratou kia noho hei hoa i roto i tetahi Kawanatanga. A ka noho tatou me aha tatou me aha ratou. I tera ka whakaae ana te Kawanatanga kia aratakingia te Ture Takutai Moana 2004 a whakaae ana matou.  
Mai i tera whakaae ana matou kia aratakingia te ture engari kia muku kia tangohia tena ture kia whakahokia te rangimarie ki te iwi Maori a te utu o te rangimarie na te mamae kei roto i a matou. Engari ki mai te Kawanatanga mehemea ka tangohia te ture ka whakaturia tetahi atu ture. Na reira i mahitahi matou i raro i te maru o te Minita Finlayson me era atu. Katahi ka puta mai tenei pire. Ehara maku te korero e pa ana ki nga rereketanga o taua pire i tenei pire. Engari ki ahau ko te mea nui kia mukua tena ture i patua te mauri o te iwi Maori me te mana o taua hapu o taua hapu o taua hapu. Na kua tutuki tena wawata kei roto i tenei pire.  
Na reira tenei matou e mihi atu ki a tatou katoa e korero rangimarie ana e pa ana ki to tatou noho i tenei wa kei roto i te Whare Paremata. Kei te tautoko matou kia haere ki mua tatou. Ahakoa te tautohetohe ka pai tena engari i roto i te rangimarie. Kaua tetahi e tukino i tetahi atu tetahi atu whanau tetahi atu iwi hapu ranei i roto i te Whare nei. Na reira koina taku i tenei wa. Korero au mo te mamae na kia oti pai i tenei ture. Na reira ko taku tumanako taku hiahia mo tatou katoa i tenei Whare me tautokongia tatou katoa koutou o ACT. Kia tautokongia tatou katoa i tenei ture kia whakaoti ai tenei mamae kei roto i etahi o nga iwi o Aotearoa nei. Na reira kua mutu taku korero mo tenei wa kia ora. 
[ 
He does not understand what I am talking about. Yes. So we went back to our hapu our iwi to plot a way forward.  
It was suggested that we create a Maori political party to go into Parliament and repeal the Foreshore and Seabed Act 2004. We held a meeting pertaining to Tariana Turia’s stance. Does Parekura not agree with that? She walked out of Parliament and was brought back by her people to stand independent from Labour. I rang her and offered my support. We spoke in Auckland and agreed to create a Maori party. We held meetings on marae across the country. At Hoani Waititi Marae the people decided to establish the Maori Party. That was on Saturday. On Sunday we had another meeting in Ngaruawahia where it was also endorsed. That is why I stood for the Tamaki Makaurau seat.  
I did not want to enter Parliament. For several years I rejected advances to enter Parliament. But because my life force had been weakened I agreed to stand as the member for Tamaki Makaurau. On election day we secured four seats. We came here and looked at our seats over there and wondered how we could repeal this Act. Labour was in Government and National did not talk with us about the Act. We were alone and we were not sure what to do. But then the Prime Minister invited us to be a coalition partner in Government. So we mulled over our options. Once the Government agreed to repeal the Foreshore and Seabed Act 2004 we agreed.  
Since that time we have endorsed the advancement of this bill to diminish that Act restore peace to Maori and address the hurt and pain we experienced. However the Government told us that if the Act is repealed another one will be enacted. So we worked together under the direction of Minister Finlayson and others leading to the emergence of this bill. It is not for me to speak about the differences between the two pieces of legislation. In my opinion the most important thing is that that Act which discriminated against Maori is repealed. That desire has been realised with this bill.  
We commend everyone for the sentiments expressed relating to our behaviour in the House at this time. Let us move forward together. We may argue but let us not abuse one another in this House. That is all I have to say right now. I spoke of the pain to be dealt with in this bill. I hope and wish that we will all support this bill—the ACT members as well. Let us all endorse this legislation so that we may move on from the hurt lying within some of New Zealand’s tribes. I conclude here. Thank you. 
]